కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
తెరపైకి మళ్లీ హార్దిక్, రాహుల్ కామెంట్స్..!
ఇటీవల సుప్రీంకోర్టు.. బీసీసీఐ అంబుడ్స్‌మన్‌గా డీకే జైన్‌ని నియమించగా.. రేపు అతనితో బీసీసీఐ పాలకుల కమిటీ సమావేశం కానుంది. ఈ సందర్భంగా హార్దిక్ పాండ్య, కేఎల్ రాహుల్ కామెంట్స్‌ అంశం, చర్యలపై చర్చించనున్నట్లు తెలుస్తోంది.
Samayam Telugu | Updated:
Mar 6, 2019, 07:36PM IST
తెరపైకి మళ్లీ హార్దిక్, రాహుల్ కామెంట్స్..!
హైలైట్స్
అమ్మాయిలపై అనుచిత వ్యాఖ్యలు చేసి చిక్కుల్లో పడిన హార్దిక్, రాహుల్
జనవరిలో కొద్దిరోజులు నిషేధం.. ఆ తర్వాత మళ్లీ టీమ్‌లో ఛాన్స్
బీసీసీఐ అంబుడ్స్‌మన్ సమక్షంలో రేపు విచారణ జరిగే అవకాశం
ఆస్ట్రేలియాతో శుక్రవారం మూడో వన్డే ఆడనున్న భారత్
అమ్మాయిలపై అనుచిత వ్యాఖ్యలు చేసి చిక్కుల్లో పడిన భారత యువ క్రికెటర్లు హార్దిక్ పాండ్య , కేఎల్ రాహుల్ కామెంట్స్‌ మరోసారి తెరపైకిరానున్నాయి. బాలీవుడ్ నిర్మాత కరణ్ జోహార్ హోస్ట్‌గా వ్యవహరిస్తున్న ‘కాఫీ విత్ కరణ్’ టాక్ షోకి హాజరైన హార్దిక్, రాహుల్‌.. అమ్మాయిలు, డేటింగ్‌ గురించి వివాదాస్పదంగా మాట్లాడారు.
ఆ వ్యాఖ్యలపై ఆగ్రహం వ్యక్తం చేసిన బీసీసీఐ పాలకుల కమిటీ ఆ ఇద్దరిపై ఈ ఏడాది జనవరిలో కొద్దిరోజులు క్రికెట్ ఆడకుండా నిషేధం విధించింది. కానీ.. రెండు వారాల వ్యవధిలోనే ఆ నిషేధాన్ని ఎత్తివేసిన కమిటీ.. బీసీసీఐ అంబుడ్స్‌మన్ నియామకం తర్వాత విచారణ చేపట్టాలని నిర్ణయించింది. దీంతో.. హార్దిక్ పాండ్య, కేఎల్ రాహుల్ మళ్లీ టీమిండియాలోకి పునరాగమం చేసి మ్యాచ్‌లు ఆడారు.
ఇటీవల సుప్రీంకోర్టు.. బీసీసీఐ అంబుడ్స్‌మన్‌గా డీకే జైన్‌ని నియమించగా.. రేపు అతనితో బీసీసీఐ పాలకుల కమిటీ సమావేశం కానుంది. ఈ సందర్భంగా హార్దిక్ పాండ్య, కేఎల్ రాహుల్ కామెంట్స్‌ అంశం, చర్యలపై చర్చించనున్నట్లు తెలుస్తోంది. భారత్, ఆస్ట్రేలియా మధ్య శుక్రవారం మూడో వన్డే జరగనుండగా.. కేఎల్ రాహుల్ తొలి రెండు వన్డేల్లోనూ రిజర్వ్ బెంచ్‌కే పరిమితమయ్యాడు. మరోవైపు గాయం కారణంగా ఈ సిరీస్‌కి హార్దిక్ పాండ్య దూరమయ్యాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.